



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA:402-08/22-01/36

URBROJ:2109/16-01-22-1

Pleškovec, 31. ožujka 2022.

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“, broj 29/19. i 98/19.), članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.), Općinsko vijeće Općine Sveti Juraj na Bregu na svojoj 05. sjednici, održanoj 31. ožujka 2022. godine donijelo je

**ODLUKU**

**o raspoređivanju sredstava za redovito godišnje financiranje političkih stranaka i nezavisnih vijećnika u Općinskom vijeću Općine Sveti Juraj na Bregu u 2022. godini**

**Članak 1.**

Ovom se Odlukom utvrđuje način i postupak raspodjele i isplata sredstava u 2022. godini iz Proračuna Općine Sveti Juraj na Bregu za redovito financiranje političkih stranaka i nezavisnih vijećnika članova predstavničkog tijela koji su izabrani za vijećnike u Općinskom vijeću Općine Sveti Juraj na Bregu**.**

**Članak 2.**

U Proračunu Općine Sveti Juraj na Bregu za 2022. godinu, osigurana su sredstva za redovito financiranje političkih stranaka i nezavisnih vijećnika koje imaju vijećnike u Općinskom vijeću Općine Sveti Juraj na Bregu.

Sredstva iz stavka 1. ovog članka raspoređuju se na način da se utvrdi jednak iznos sredstava za svakog izabranog vijećnika u Općinskom vijeću Općine Sveti Juraj na Bregu tako da pojedinoj političkoj stranci i nezavisnim vijećnicima koji su bili predlagatelji liste pripadaju sredstva razmjerna broju dobivenih mjesta članova u Općinskom vijeću Općine Sveti Juraj na Bregu, prema konačnim rezultatima izbora za članove Općinskog vijeća Općine Sveti Juraj na Bregu. Političkim strankama i nezavisnim vijećnicima koji imaju vijećnike podzastupljenog spola, pripada i pravo na sredstva u visini od 10% iznosa predviđenog po svakom vijećniku.

**Članak 3.**

Za svakog vijećnika u Općinskom vijeću Općine Sveti Juraj na Bregu za 2022. godinu, utvrđuje se iznos od 2.000,00 kuna.

**Članak 4.**

Raspoređena sredstva iz ove Odluke doznačuju se na žiroračun političkih stranaka i nezavisnih vijećnika tromjesečno u jednakim iznosima.

**Članak 5.**

Stupanjem na snagu ove Odluke prestaje važiti Odluka o raspoređivanju sredstava za redovito godišnje financiranje političkih stranaka u Općinskom vijeću Općine Sveti Juraj na Bregu u 2022. godini KLASA:402-08/20-01/35; URBROJ:2109/16-03-21-2 od 22. prosinca 2021. godine.

**Članak 6.**

Ova Odluka stupa na snagu osmog dana od dana objave u „Službenom glasniku Međimurske županije“,

**PREDSJEDNIK**

Općinskog vijeća

Anđelko Kovačić